|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| digma 01  **ΕΛΛΗΝΙΚΗ ΔΗΜΟΚΡΑΤΙΑ**  **ΠΑΝΕΠΙΣΤΗΜΙΟ ΚΡΗΤΗΣ**    **ΥΠΟΔΙΕΥΘΥΝΣΗ ΟΙΚΟΝΟΜΙΚΗΣ ΔΙΑΧΕΙΡΙΣΗΣ**  **ΤΜΗΜΑ ΠΡΟΜΗΘΕΙΩΝ**   |  |  |  | | --- | --- | --- | | **Ταχ. Δ/νση** | : Κτήριο Διοίκησης Ι  Πανεπιστημιούπολη Βουτών  70013 ΗΡΑΚΛΕΙΟ |  | | **Πληροφ.** | : κα. Μαριού | **Ηράκλειο 23/3/2023** | | **Τηλ.** | :2810393142 | **Αρ. Γεν. Πρωτ.: 6308** | | **Email** | :mariou@admin.uoc.gr |  | | **Ιστοσελίδα** | :https://www.uoc.gr |  | |  |  |

**ΘΕΜΑ: Πρόσκληση υποβολής προσφορών για την προμήθεια και εγκατάσταση ασανσέρ και εκσυγχρονισμό ενός ήδη υπάρχοντος, του Τμήματος Βιολογίας του Πανεπιστημίου Κρήτης.**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

|  |  |
| --- | --- |
| **Αναθέτουσα Αρχή:** | Πανεπιστήμιο Κρήτης |
| **Κωδικός Ηλεκτρονικής Τιμολόγησης Αναθέτουσας Αρχής** | 4310 |
| **ΣΑΝΑ** | 346 |
| **CPV :** | 42416000-5 |
| **Κριτήριο Ανάθεσης:** | Πλέον συμφέρουσα από οικονομική άποψη προσφορά μόνο βάσει τιμής |
| **Προϋπολογισθείσα δαπάνη:** | **30.132,00€** |
| **Καταληκτική ημερομηνία υποβολής προσφορών:** | **4/4/2023** και ώρα **14:00** |
| **Διάρκεια ισχύος προσφορών:** | 120 μέρες από την επομένη της καταληκτικής ημερομηνίας για την υποβολή των προσφορών |

### Αντικείμενο της υπό ανάθεση προμήθειας και προϋπολογισμός.

Το Πανεπιστήμιο Κρήτης προβαίνει σε δημόσια πρόσκληση εκδήλωσης ενδιαφέροντος για την **προμήθεια και εγκατάσταση ασανσέρ (αντικατάσταση ενός παλαιού) και εκσυγχρονισμό ενός ήδη υπάρχοντος (με αντικατάσταση ηλεκτρικού πίνακα**) του Τμήματος Βιολογίας του Πανεπιστημίου Κρήτης.

Ο συνολικός προϋπολογισμός ανέρχεται στο ποσό των **30.132,00€,** συμπεριλαμβανομένου Φ.Π.Α. (24.300,00 + 5.832,00ΦΠΑ 24% = 30.132,00), και θα βαρύνει τον προϋπολογισμού του Ε.Π.Α./Τ.Π.Α. 2021-2025 του Υπουργείου Παιδείας, Έρευνας και Θρησκευμάτων της ΣΑΝΑ 346 MIS 5149572 2021ΝΑ34600205 Προμήθειες για εξοπλισμό και ενεργειακή αναβάθμιση των υποδομών του Πανεπιστημίου Κρήτης σε Ρέθυμνο και Ηράκλειο (ΠΑΛ ΚΩΔ 2020ΣΕ04600072), ΥΠΟΕΡΓΟ 152. Εγκεκριμένο αίτημα στο ΚΗΜΔΗΣ 23REQ012282234.

Η παρούσα πρόσκληση θα δημοσιευθεί στην ιστοσελίδα του Πανεπιστημίου Κρήτης στην ηλεκτρονική διεύθυνση: <http://www.uoc.gr> στο μητρώο συμβάσεων ΚΗΜΔΗΣ και στην ιστοσελίδα [www.2810.gr](http://www.2810.gr).

### Περιεχόμενο και υποβολή προσφορών

Οι προσφέροντες, καλούνται να υποβάλλουν την οικονομική τους προσφορά σε ενιαίο φάκελο που θα αναγράφει τα στοιχεία του προσφέροντα, τον αριθμό πρωτοκόλλου της Πρόσκλησης Εκδήλωσης Ενδιαφέροντος και θα απευθύνεται στο Τμήμα Προμηθειών του Πανεπιστημίου Κρήτης στο Ηράκλειο.

Ο φάκελος της προσφοράς θα περιλαμβάνει την οικονομική προσφορά, υπογεγραμμένη από τον προσφέροντα ή το νόμιμο αυτού εκπρόσωπο.

## Οι προσφορές κατατίθενται στο Τμήμα Πρωτοκόλλου, Κτήριο Διοίκησης Ι (Ισόγειο – Γραφείο 20) του Πανεπιστημίου Κρήτης, (Πανεπιστημιούπολη Βουτών Ηράκλειο Κρήτης). Οι προσφέροντες μπορούν να καταθέτουν την προσφορά τους στην ως άνω διεύθυνση προσωπικώς ή με εκπρόσωπό τους και ταχυδρομικώς.

Αναλυτικά τα είδη της προμήθειας καθώς και οι τεχνικές προδιαγραφές, αναφέρονται στο ΠΑΡΑΡΤΗΜΑ που ακολουθεί.

**Χρόνος παράδοσης : Εντός 4 μηνών (εξαιρούνται οι μήνες Αύγουστος & Δεκέμβριος) για την εγκατάσταση ασανσέρ και εντός 45 ημερολογιακών ημερών για την αντικατάσταση πίνακα, από την ημερομηνία υπογραφής της σύμβασης.**

Η παράδοση και εγκατάσταση θα γίνει με ευθύνη και έξοδα του αναδόχου, στα κτήρια του Πανεπιστημίου Κρήτης στο Ηράκλειο, σε χώρους που θα υποδειχθούν από την υπηρεσία.

**Η οικονομική προσφορά, δεν θα πρέπει να υπερβαίνει την προϋπολογισμένη δαπάνη.**

**Η ανάθεση θα γίνει στον ανάδοχο με την πλέον συμφέρουσα από οικονομική άποψη προσφορά βάσει της τιμής, που πληροί τις τεχνικές προδιαγραφές του Παραρτήματος.**

**Ο υποψήφιος ανάδοχος έχει τη δυνατότητα να προσφέρει για όποιο τμήμα επιθυμεί, ήτοι μόνο για το τμήμα-Α (Ανελκυστήρας) ή μόνο για το τμήμα-Β (Ηλεκτρικός Πίνακας) ή ακόμη και για τα 2 τμήματα.**

Εναλλακτικές προσφορές καθώς και προσφορές που παρελήφθησαν εκπρόθεσμα δε θα γίνονται δεκτές.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ). Αν υπάρχει διόρθωση, προσθήκη κλπ. θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται ουδεμία αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

### Ισχύς των προσφορών

Οι προσφορές ισχύουν και δεσμεύουν τους συμμετέχοντες στην πρόσκληση για **εκατόν είκοσι (120)** ημέρες από την επόμενη της καταληκτικής ημερομηνίας υποβολής προσφορών. Προσφορές που αναφέρουν μικρότερο χρόνο ισχύος απορρίπτονται ως απαράδεκτες.

Η ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

### Αξιολόγηση των προσφορών- ανάθεση

Το κριτήριο ανάθεσης είναι η πλέον συμφέρουσα από οικονομική άποψη προσφορά μόνο βάσει τιμής.

Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων αναδόχων που μειοδότησαν, σύμφωνα με τα οριζόμενα στις διατάξεις του αρ. 90 του Ν. 4412/2016 (ΦΕΚ Α΄147).

Επιπλέον η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων. Οι συμμετέχοντες δεν έχουν καμιά οικονομική απαίτηση σε τέτοια περίπτωση.

Μετά τη κοινοποίηση της σχετικής απόφασης ανάθεσης, ο ανάδοχος που θα επιλεγεί, θα κληθεί να υπογράψει σχετική σύμβαση με το Πανεπιστήμιο Κρήτης προσκομίζοντας τα απαιτούμενα δικαιολογητικά.

Ο οικονομικός φορέας ο οποίος θα επιλεγεί να του ανατεθεί η σύμβαση είναι υποχρεωμένος μετά από αίτημα της Αναθέτουσας Αρχής, να προσκομίσει προς απόδειξη της μη συνδρομής των λόγων αποκλεισμού από διαδικασίες σύναψης δημοσίων συμβάσεων των παρ.1 και 2 του άρθρου 73 του Ν.4412/2016, τα παρακάτω δικαιολογητικά:

α. **Απόσπασμα ποινικού μητρώου** *(Η υποχρέωση αφορά ιδίως: αα) στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.), τους διαχειριστές, ββ) στις περιπτώσεις ανωνύμων εταιρειών (Α.Ε.), τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου)*, **ή εναλλακτικά υπεύθυνη δήλωση που να δηλώνεται ότι δεν συντρέχουν οι λόγοι αποκλεισμού της παρ. 1, του άρθρου 73 του Ν.4412** *(εκ μέρους του οικονομικού φορέα σε περίπτωση φυσικού προσώπου ή σε περίπτωση νομικού προσώπου την υποβολή αυτής εκ μέρους του νομίμου εκπροσώπου)*

β. **Φορολογική ενημερότητα**

γ. **Ασφαλιστική ενημερότητα**

δ. **Νομιμοποιητικά έγγραφα**

ε. **Ότι άλλο ζητείται στο Παράρτημα**

### Πληρωμή

Η πληρωμή θα γίνεται σε Ευρώ, βάσει του τιμολογίου του αναδόχου, στο οποίο θα αναγράφεται ο αριθμός πρωτοκόλλου της Σύμβασης, με την προσκόμιση των νομίμων παραστατικών και δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Από την πληρωμή παρακρατούνται οι ισχύουσες κάθε φορά νόμιμες κρατήσεις καθώς και φόρος εισοδήματος επί της καθαρής αξίας του τιμολογίου.

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |

Γενικές πληροφορίες μπορούν να παίρνουν οι ενδιαφερόμενοι όλες τις εργάσιμες ημέρες και ώρες των Δημοσίων Υπηρεσιών από τα γραφεία του Τμήματος Προμηθειών – Κτήριο Διοίκησης Ιτου Π.Κ στις Βούτες Ηρακλείου και στο τηλ. 2810 393142 & email [mariou@admin.uoc.gr](mailto:mariou@admin.uoc.gr) (κα Μαριού).

**Για τεχνικές πληροφορίες** οι ενδιαφερόμενοι μπορούν να απευθύνονται όλες τις εργάσιμες ημέρες των Δημοσίων Υπηρεσιών, στον **κ. Κυριακάκη** τηλ. 2810393127 & email [kyriakakis@uoc.gr](mailto:kyriakakis@uoc.gr)

**Ο Πρύτανης**

**του Πανεπιστημίου Κρήτης**

**Γεώργιος Κοντάκης**

**Καθηγητής**

**ΠΑΡΑΡΤΗΜΑ**

**(Α) για την αντικατάσταση του υπάρχοντος (μικρού) ανελκυστήρα του Τμήματος Βιολογίας από νέο με χαρακτηριστικά ενεργειακής εξοικονόμησης και**

**(Β) για την αντικατάσταση του υπάρχοντος πεπαλαιωμένου ηλεκτρικού πίνακα κίνησης για τον έτερο (μεγάλο) ανελκυστήρα του κτηρίου Βιολογίας.**

**Γενικά**

Το Πανεπιστήμιο Κρήτης προτίθεται να προχωρήσει στην αντικατάσταση του ενός εκ των δύο υπαρχόντων ανελκυστήρων που σήμερα είναι εγκατεστημένοι στο κτήριο Βιολογίας του Πανεπιστημίου Κρήτης στις Βούτες Ηρακλείου. Πρόθεση του Παν. Κρήτης είναι ο νέος ανελκυστήρας να έχει χαρακτηριστικά ενεργειακής εξοικονόμησης να είναι δηλαδή -κατά το δυνατόν- χαμηλής ηλεκτρικής κατανάλωσης (κατηγορίας Α+). Επίσης να είναι σύγχρονης τεχνολογίας με έμφαση πρώτα στην ασφάλεια αλλά και στην άνεση και ακρίβεια της λειτουργίας. Σε γενικές γραμμές ο νέος ανελκυστήρας:

* Θα έχει χαμηλή ηλεκτρική κατανάλωση (Α+).
* Θα είναι χωρίς μηχανοστάσιο (κερδίζουμε χώρους εντός των κτηρίων).
* Θα επιτυγχάνει εξοικονόμηση ενέργειας κατά περίπου 75% σε σχέση με τον σημερινό υδραυλικό ανελκυστήρα.
* Θα έχει ταχύτητα θαλάμου 1m/sec (±10%).
* Η κίνησή του θα γίνεται με επίπεδους επενδυμένους ατσάλινους ιμάντες σε συνεργασία με drive μεταβαλλόμενης συχνότητας.
* Θα έχει σύστημα ακρίβειας στη στάση (ώστε να μην υπάρχει σκαλοπάτι μεταξύ θαλάμου και ορόφου).
* Θα διαθέτει (εκτός από τον χειροκίνητο) και σύστημα αυτόματου απεγκλωβισμού (ώστε σε περίπτωση διακοπής ρεύματος ο ανελκυστήρας να κατεβαίνει ή να ανεβαίνει στον επόμενο όροφο χωρίς να απαιτείται επέμβαση προσωπικού).

Τα ζητούμενα τεχνικά χαρακτηριστικά περιγράφονται αναλυτικά στις επόμενες παραγράφους.

Έχουν τη μορφή φύλλου συμμόρφωσης ώστε να είναι εύκολος ο έλεγχός τους.

Επίσης, το Παν. Κρήτης προτίθεται να προχωρήσει στην αντικατάσταση του ηλεκτρικού πίνακα κίνησης/ελέγχου του δεύτερου (του μεγάλου) ανελκυστήρα που υπάρχει στο κτήριο Βιολογίας.

Ο πίνακας αυτός (όπως βέβαια και συνολικά ο ανελκυστήρας) είναι εγκατεστημένος από το 1995 και παρουσιάζει συνεχώς προβλήματα. Συνοπτικά, πρόκειται για έναν πίνακα κατάλληλο για έλεγχο κινητήρα υφιστάμενου υδραυλικού ανελκυστήρα ισχύος κινητήρα 16 kw.

**Α-1. Τεχνικά Χαρακτηριστικά/Φύλλα συμμόρφωσης για τον Ανελκυστήρα.**

|  |  |  |  |
| --- | --- | --- | --- |
| **Περιγραφή** | **Απαίτηση** | **Απάντηση** | **Παραπομπή** |
| Είδος ανελκυστήρα | Προσώπων |  |  |
| Θέση μηχανοστασίου | Χωρίς Μηχανοστάσιο. Όλος ο εξοπλισμός και τα επιμέρους εξαρτήματα βρίσκονται εντός του φρεατίου και μόνο εκεί. |  |  |
| Διαδρομή | 9 μέτρα περίπου. |  |  |
| Αριθμός στάσεων | 3 |  |  |
| Είσοδοι θαλάμου – φρέατος | 1-2 |  |  |
| Πλάτος x Βάθος υφιστάμενου φρέατος | 1190 x 2680 mm |  |  |
| Άνω απόληξη | 3600 mm |  |  |
| Πυθμένας | 1400 mm |  |  |
| Διαστάσεις Θαλάμου (Π x Β) | 1000 x 1200 mm (±5%) |  |  |
| Ωφέλιμο φορτίο | 500 kg (6 άτομα) κατ’ελάχιστον |  |  |
| Ταχύτητα μεταφοράς | 1,00 m/sec (±10%) |  |  |
| Ηλεκτρική Παροχή | 220/380 VOLTS - 50Hz |  |  |
| Κινητήριος μηχανισμός | Σύγχρονος κινητήρας με μόνιμους μαγνήτες χωρίς μειωτήρα (gearless machine) |  |  |
| Ισχύς κινητήρα | < 4,0 kwatt |  |  |
| Ανάρτηση | 2:1 |  |  |
| Πίνακας αυτοματισμών | με σύστημα μεταβαλλόμενης συχνότητας (inverter) |  |  |
| Θάλαμος και εσωτερική επένδυσή του. | Επιλογή της υπηρεσίας από τη διαθέσιμη γκάμα. |  |  |
| Κομβιοδόχη Θαλάμου | Μια κομβιοδόχη επίπεδη κολονάτη από ανοξείδωτο χάλυβα σατινέ με κρυφό φωτισμό LED που θα περιλαμβάνει:  ▪ Κομβία επιλογής ορόφων  ▪ Κομβίο κώδωνα κινδύνου  ▪ δείκτη θέσεως θαλάμου  ▪ χρονικού φωτισμού. |  |  |
| Κομβιοδόχες Ορόφων | Από ανοξείδωτο χάλυβα |  |  |
| Αερισμός | Φυσικός με οπές εξαερισμού |  |  |
| Δάπεδο | Πλαστικό αντιολισθητικό  ή εσοχή για μάρμαρο ή πλακάκι |  |  |
| Οροφή | Επίπεδη ανοξείδωτη με φωτιστικό πάνελ LED |  |  |
| Χειρολαβή | Απέναντι από την είσοδο του θαλάμου σε χρώμα χρωμίου |  |  |
| Καθρέφτης | Απέναντι από την είσοδο του θαλάμου (από τη μέση και επάνω). |  |  |
| Συσκευή Υπέρβαρου | Ο θάλαμος θα είναι εφοδιασμένος με σύστημα ζύγισης, το οποίο δεν θα επιτρέπει:  α.- την κίνηση του θαλάμου όταν το φορτίο έχει υπερβεί το ονομαστικό με οπτική και ηχητική ένδειξη στο display του θαλάμου.  β.- την απάντηση εξωτερικών κλήσεων όταν το φορτίο είναι περίπου ίσο με το 80% του ονομαστικού. |  |  |
| Ενδείξεις | Δείκτης θέσης θαλάμου DIGITAL (χρώματος κόκκινου) σε όλους τους ορόφους. |  |  |
| Θύρες Φρέατος | Ημιαυτόματες μονόφυλλες περιστροφικές |  |  |
| Πλάτος x Ύψος Θυρών | 900 x 2000 mm (±3%) |  |  |
| Επένδυση | Πρωταρχική βαφή prime coat |  |  |
| Μηχανισμοί Ασφαλείας | Μηχανική μανδάλωση και ηλεκτρική επαφή ώστε ο ανελκυστήρας να μην μπορεί να λειτουργήσει πριν την αποκατάσταση της μηχανικής μανδάλωσης. |  |  |
| Θύρα Θαλάμου | Αυτόματη τετράφυλλη αναδιπλούμενη τύπου bus |  |  |
| Πλάτος x Ύψος | 900 x 2000 mm (±5%) |  |  |
| Επένδυση | Ανοξείδωτος χάλυβας σατινέ |  |  |
| Αρπάγη Στο Αντίβαρο | Δεν προβλέπεται καθώς ο χώρος εκατέρωθεν του φρεατίου δεν είναι προσπελάσιμος. |  |  |
| Βάρος Αντίβαρου | Ίσο με το βάρος του θαλάμου και του πλαισίου + το 45% του ωφέλιμου φορτίου. (ανοχή ±5%) |  |  |
| Μέσο Ανάρτησης | Ιμάντες ειδικής κατασκευής καλυμμένοι με πολυουρεθάνη τεμάχια 2 διαστάσεων 30 x 5mm, αντοχής ≥43 KN |  |  |
| Οδηγοί Θαλάμου | χαλύβδινοι διατομής Τ  125 x 82 x 9 mm |  |  |
| Οδηγοί Αντίβαρου | χαλύβδινοι διατομής Τ  50 x 50 x 5 mm |  |  |
| Επικαθίσεις | Πιστοποιημένες ελαστικού τύπου  (για ταχύτητα 1,00m/sec ±10%) |  |  |
| Ολισθητήρες | Πέδιλα ολίσθησης μικρού συντελεστή τριβής και ρόδες κύλισης |  |  |
| Σύστημα εξοικονόμησης ενέργειας | Θα έχει σύστημα που θα κάνει εκμετάλλευσης της άεργου ισχύος ώστε να μπορεί να παραχθεί ηλεκτρική ενέργεια. Η εξοικονόμηση θα είναι της τάξης > 70% από ένα αντίστοιχο υδραυλικό ανελκυστήρα.  Το drive θα μπορεί να λειτουργήσει και με πτώση τάσης έως και 30% κάτω από την ονομαστική τιμή.  Η παραγωγή της ηλεκτρικής ενέργειας θα γίνεται:   * όταν ο θάλαμος είναι βαριά φορτωμένος και κατεβαίνει * όταν ο θάλαμος είναι άδειος και ανεβαίνει. |  |  |
| Αυτόματο σύστημα απεγκλωβισμού σε περίπτωση διακοπής του ρεύματος | Περιλαμβάνεται.  Θα είναι μέσω ενσωματωμένων επαναφορτιζόμενων μπαταριών. |  |  |
| Φωτισμός θαλάμου | Με χρήση φωτιστικών LED |  |  |
| Ακρίβεια στο σταμάτημα | Ο θάλαμος δεν θα κάνει «σκαλοπάτι» όταν σταματάει σε σχέση με τον όροφο. Η ακρίβεια θα είναι <±4mm. |  |  |
| Πίνακες κινήσεως – φωτισμού | Περιλαμβάνονται. |  |  |
| Φωτισμός φρέατος | 220V με αντιηλεκτροπληξιακό |  |  |
| Σύστημα ασφαλείας για τη φθορά των ιμάντων. | Περιλαμβάνεται.  Θα εξασφαλίζει τη συνεχή παρακολούθηση της ακεραιότητας των συρματιδίων των ιμάντων. |  |  |
| Πιστοποίηση από αρμόδιο φορέα | Θα είναι σύμφωνα με το νέο πρότυπο ΕΝ-81.20 |  |  |

**Α-2. Γενικές Παρατηρήσεις και Κόστος για τον Ανελκυστήρα.**

Στην παρούσα τεχνική περιγραφή περιλαμβάνονται:

* Κάθε πιθανό υλικό και μικροϋλικό που απαιτείται για την πλήρη εγκατάσταση, ρύθμιση και θέση σε πλήρη λειτουργία του ανελκυστήρα. Η εγκατάσταση του ανελκυστήρα θα γίνει από εξειδικευμένο συνεργείο σύμφωνα με την κείμενη νομοθεσία. Σε κάθε περίπτωση οι εργασίες αποξήλωσης του υπάρχοντος και εγκατάστασης του νέου θα γίνονται κατόπιν συνεννόησης με την Τεχνική Υπηρεσία αλλά και με το Τμήμα Βιολογίας ώστε να προκαλείται η ελάχιστη δυνατή όχληση στην καθημερινή λειτουργία του κτηρίου.
* Το κόστος αποξήλωσης όλων των μηχανισμών του ανελκυστήρα που σήμερα υπάρχει στο σημείο. Όλα τα υλικά που θα αποξηλωθούν θα απομακρυνθούν από το σημείο και θα μεταφερθούν σε κατάλληλο και νόμιμο αποδέκτη εκτός του Παν. Κρήτης.
* Η εγκατάσταση στο φρεάτιο ειδικής πιστοποιημένης σκαλωσιάς υψηλών προδιαγραφών ασφαλείας.
* Κάθε δαπάνη για τις αυτοψίες και ελέγχους για την έκδοση του Πιστοποιητικού Ελέγχου Εγκατάστασης από διαπιστευμένο φορέα ελέγχου.
* Η εκπόνηση μελέτης και η υποβολή αυτής στον αρμόδιο Φορέα Πιστοποίησης και η παράδοση του φακέλου με όλα τα δικαιολογητικά που απαιτούνται για την καταχώρηση κάθε ανελκυστήρα στο σχετικό Μητρώο.

**Χρόνος Παράδοσης.**

Ο χρόνος παράδοσης δεν μπορεί να είναι μεγαλύτερος των **τεσσάρων (4) μηνών** από την υπογραφή της Σύμβασης. Στο παραπάνω χρόνο δεν συμπεριλαμβάνονται οι μήνες Αύγουστος και Δεκέμβριος.

**Εγγύηση.**

Θα δοθεί γραπτή εγγύηση για την ομαλή λειτουργία των εγκατεστημένων μηχανισμών για τουλάχιστον **δύο (2) έτη**. Σε αυτό το διάστημα θα γίνεται -χωρίς χρέωση- επισκευή και αντικατάσταση κάθε ελαττωματικού εξαρτήματος, καθώς και αντιμετώπιση κάθε βλάβης που οφείλεται σε κρυφό ή φανερό ελάττωμα των υλικών.

**Κόστος.**

Το κόστος για την προμήθεια και εγκατάσταση του ανελκυστήρα προϋπολογίζεται στο ποσό των **21.500,00 € χωρίς ΦΠΑ**, ήτοι στα 26.660,00 με ΦΠΑ 24%.

**Β-1. Τεχνικά Χαρακτηριστικά/Φύλλα συμμόρφωσης για τον ηλεκτρικό πίνακα ελέγχου.**

|  |  |  |  |
| --- | --- | --- | --- |
| **Περιγραφή** | **Απαίτηση** | **Απάντηση** | **Παραπομπή** |
| Είδος του ανελκυστήρα | Προσώπων |  |  |
| Θέση μηχανοστασίου (και του υπάρχοντος ηλεκτρικού πίνακα) | Στο κτήριο Βιολογίας. Στο ίδιο σημείο θα εγκατασταθεί και ο νέος πίνακας. |  |  |
| Θα είναι κατάλληλος για υδραυλικό ανελκυστήρα με κινητήρα ισχύος 16 kwatt. | Ναι |  |  |
| Θα διαθέτει πιστοποιημένα ρελλέ ισχύος και βοηθητικά | Ναι |  |  |
| Θα διαθέτει πιστοποιημένο επιτηρητή τάσης | Ναι |  |  |
| Θα διαθέτει πιστοποιημένη πλακέτα λογικής τεχνολογίας, με δυνατότητα παραμετροποίησης και δυνατότητα ένδειξης και αποθήκευσης βλαβών. | Ναι |  |  |
| Θα διαθέτει ηλεκτρονικό επιλογέα ορόφων | Ναι |  |  |
| Θα διαθέτει ηλεκτρονικό σύστημα ισοστάθμισης | Ναι |  |  |
| Θα διαθέτει ειδική πιστοποιημένη συσκευή επανα-ισοστάθμισης στους ορόφους (σύμφωνα με το πρότυπο 81-20) | Ναι |  |  |
| Θα διαθέτει σύστημα αυτόματου απεγκλωβισμού με επαναφορτιζόμενη μπαταρία | Ναι |  |  |
| Θα διαθέτει υποστήριξη των ενδείξεων (α) θέσης του θαλάμου  (β) απομνημόνευσης κλήσεων  (γ) πορείας του θαλάμου | Ναι |  |  |
| Θα είναι πιστοποιημένος σύμφωνα με το πρότυπο ΕΝ-81-20:2014 | Ναι |  |  |
| Θα είναι πιστοποιημένος σύμφωνα με το πρότυπο ΕΝ-81-1 & 2 +Α3. | Ναι |  |  |

**Β-2. Γενικές Παρατηρήσεις και Κόστος για τον Ηλεκτρικό Πίνακα.**

Στην παρούσα τεχνική περιγραφή περιλαμβάνονται:

* Κάθε πιθανό υλικό και μικροϋλικό (στηρίγματα, καλώδια, σπιράλ προστασίας κλπ) που απαιτούνται για την πλήρη εγκατάσταση, ρύθμιση και θέση σε πλήρη λειτουργία του πίνακα. Η εγκατάστασή του θα γίνει από εξειδικευμένο συνεργείο σύμφωνα με την κείμενη νομοθεσία. Σε κάθε περίπτωση οι εργασίες αποξήλωσης του υπάρχοντος και εγκατάστασης του νέου θα γίνονται κατόπιν συνεννόησης με την Τεχνική Υπηρεσία αλλά και με το Τμήμα Βιολογίας ώστε να προκαλείται η ελάχιστη δυνατή όχληση στην καθημερινή λειτουργία του κτηρίου.
* Το κόστος για την εργασία αποσύνδεσης και αποξήλωσης του ηλεκτρικού πίνακα που σήμερα υπάρχει στο σημείο. Όλα τα υλικά που θα αποξηλωθούν θα απομακρυνθούν από το σημείο και θα μεταφερθούν σε κατάλληλο σημείο που θα υποδειχτεί από την επίβλεψη εντός του Παν. Κρήτης.

**Χρόνος Παράδοσης.**

Ο χρόνος παράδοσης δεν μπορεί να είναι μεγαλύτερος των **σαρανταπέντε**  **(45) ημερολογιακών ημερών** από την υπογραφή της Σύμβασης.

**Εγγύηση.**

Θα δοθεί γραπτή εγγύηση για την ομαλή λειτουργία των εγκατεστημένων μηχανισμών για τουλάχιστον **δύο (2) έτη**. Σε αυτό το διάστημα θα γίνεται -χωρίς χρέωση- επισκευή και αντικατάσταση κάθε ελαττωματικού εξαρτήματος, καθώς και αντιμετώπιση κάθε βλάβης που οφείλεται σε κρυφό ή φανερό ελάττωμα των υλικών.

**Κόστος.**

Το κόστος για την προμήθεια και εγκατάσταση του ηλεκτρικού πίνακα προϋπολογίζεται στο ποσό των **2.800,00 € χωρίς ΦΠΑ**, ήτοι στα 3.472,00 με ΦΠΑ 24%.

**Γ-Λήψη Προσφορών.**

* Ο υποψήφιος προμηθευτής έχει τη δυνατότητα να προσφέρει για όποιο τμήμα επιθυμεί, ήτοι μόνο για το τμήμα-Α (Ανελκυστήρας) ή μόνο για το τμήμα-Β (Ηλεκτρικός Πίνακας) ή ακόμη και για τα 2 τμήματα.
* To συνολικό εκτιμώμενο κόστος και για τα 2 τμήματα είναι 21.500,00+2.800,00=24.300,00 € χωρίς ΦΠΑ, ήτοι **30.132,00 €** συμπεριλαμβανομένου ΦΠΑ 24%.